Γεγονότα Φεβρουαρίου 2010

Παρατίθενται σημαντικά γεγονότα σε όλο τον κόσμο που συνέβησαν το μήνα Φεβρουάριο του 2010, συνοδευόμενα από τις πηγές μέσω των οποίων μεταδόθηκαν.

## 1η Φεβρουαρίου
* Ο ΓΓ του ΟΗΕ Μπαν Κι-μουν έχει συνομιλίες στην Κύπρο με τον πρόεδρο Χριστόφια και τον Τουρκοκύπριο ηγέτη, Μεχμέτ Αλί Ταλάτ. Οι δύο άνδρες δεσμεύονται για τη συνέχιση των διαπραγματεύσεων με σκοπό την επίλυση του Κυπριακού. (''The Hindu'')  (Deutsche Welle) (UN News Centre)
* Γυναίκα βομβιστής σκοτώνει 41 άτομα και άλλα 106 τραυματίζονται σε μία ακόμη επίθεση αυτοκτονίας στη Βαγδάτη. (Al Jazeera) (''The Daily Telegraph'')
* Αντικυβερνητικές διαδηλώσεις λαμβάνουν χώρα σε πολλές πόλεις της Ρωσίας, με 100 διαδηλωτές να συλλαμβάνονται σε πορείες στη Μόσχα και στην Αγία Πετρούπολη.(''The Moscow Times'') (Sify)

## 2 Φεβρουαρίου
* Το Παγκόσμιο Επισιτιστικό Πρόγραμμα ανακοινώνει ότι ο αριθμός των ανθρώπων που υποφέρουν από λιμό στο Σουδάν έχει τετραπλασιαστεί από τον Αύγουστο του 2009 φθάνοντας τα 4,3 εκατομμύρια. (AFP) (Emirates News Agency) (''Taiwan News'') 
* Η αεροπορική εταιρεία Continental Airlines και πέντε άνδρες δικάζονται κατηγορούμενοι για το ρόλο τους στην αεροπορική τραγωδία του 2000 με απολογισμό 113 νεκρούς από τη συντριβή αεροσκάφους Κονκόρντ της Αιρ Φρανς. (Reuters)
* Ανακοινώνονται οι υποψηφιότητες για την 82η απονομή των Όσκαρ. Οι ταινίες *[[Αβατάρ (ταινία)|Αβατάρ]]* και *The Hurt Locker* οδηγούν την κούρσα με 9 υποψηφιότητες η καθεμιά και είναι μεταξύ των συνολικά 10 υποψηφιοτήτων για το Όσκαρ καλύτερης ταινίας. Είναι η πρώτη φορά που περισσότερες από πέντε ταινίες είναι υποψήφιες από την 15η απονομή, το 1943. (CNN)

## 3 Φεβρουαρίου
* Πρόεδρος της Ελληνικής Δημοκρατίας επανεκλέγεται από τη Βουλή με πλειοψηφία 266 ψήφων, ο Κάρολος Παπούλιας. Επί 298 ψηφισάντων (δύο βουλευτές ήταν απόντες) υπερψήφισαν τον Πρόεδρο για δεύτερη θητεία οι βουλευτές του ΠΑΣΟΚ, της ΝΔ και του ΛΑΟΣ. (Τα Νέα)
* Αρχίζει στην Κουάλα Λουμπούρ η δίκη του ηγέτη της αντιπολίτευσης στη Μαλαισία, Ανουάρ Ιμπραχίμ, ο οποίος κατηγορείται για σοδομισμό. (Bernama)
* Το Ιράν εκτοξεύει με επιτυχία τον διαστημικό πύραυλο *Καβοσγκάρ*. Ο πύραυλος διαθέτει "πειραματική κάψουλα" με ζώντα ζώα, μεταξύ των οποίων ένα ποντίκι, χελώνες και σκουλήκια. (Ελευθεροτυπία)
* Η Ρωσία και 12 ασιατικές χώρες δεσμεύονται σε σύνοδο στη Χουά Χιν της Ταϊλάνδης να διπλασιάσουν τον αριθμό των τίγρεων στα εδάφη τους μέχρι το 2022, να πατάξουν τη λαθροθηρία και να απαγορεύσουν την κατασκευή γεφυρών και δρόμων που θα μπορούσαν να απειλήσουν το οικοσύστημα των αιλουροειδών. (Καθημερινή)
* Το γλυπτό του Αλμπέρτο Τζιακομέτι *[[Ο Άνδρας που Περπατάει, Ι]]* πωλείται σε δημοπρασία του Σόθμπις έναντι 65 εκατομμυρίων στερλινών. Πρόκειται για το υψηλότερο ποσό που έχει δοθεί ποτέ για έργο τέχνης σε δημοπρασία και καταρρίπτει το ρεκόρ για το έργο *[[Αγόρι με Πίπα]]* του Πάμπλο Πικάσο, το οποίο είχε πουληθεί το 2004. (ΑΠΕ-ΜΠΕ)

## 4 Φεβρουαρίου
* Τη διεξαγωγή συνομιλιών υψηλού επιπέδου με το Πακιστάν προτείνει η Ινδία. Ο διμερής διάλογος είχε διακοπεί μετά τις τρομοκρατικές επιθέσεις στη Μουμπάι το Νοέμβριο του 2008. (Τα Νέα)
* Η Βόρεια Κορέα αίρει τους περιορισμούς στην ελεύθερη αγορά έπειτα από την αναπροσαρμογή της αξίας του εθνικού της νομίσματος το 2009. (''The Times'') 
* Η Ελβετία συμφωνεί να δεχθεί δύο Κινέζους Μουσουλμάνους Ουιγούρους από το στρατόπεδο Γκουαντανάμο. (Swissinfo)  
* Το Ντουμπάι επιβεβαιώνει την ανακάλυψη ενός νέου κοιτάσματος πετρελαίου. (Gulf News)
* Τα δύο βασικά πολιτικά κόμματα της Βόρειας Ιρλανδίας συμφωνούν στην μεταβίβαση των αστυνομικών και δικαστικών αρμοδιοτήτων από το Λονδίνο στο Μπέλφαστ μέχρι τις 12 Απριλίου, τερματίζοντας τις μακρές διαπραγματεύσεις που απειλούσαν να οδηγήσουν σε κατάρρευση την τοπική κυβέρνηση συνασπισμού. Με βάση τη συμφωνία, η Βόρεια Ιρλανδία θα έχει τον πρώτο της υπουργό Δικαιοσύνης. (Ελευθεροτυπία)

## 5 Φεβρουαρίου
* Τουλάχιστον πέντε Ρώσοι στρατιώτες σκοτώνονται και έξι τραυματίζονται σε συγκρούσεις με εξτρεμιστές στην Τσετσενία. (RIA Novosti) (Press TV)  (News24)
* Τρεις Βρετανοί τέσσερις βουλευτές, ανάμεσα στους οποίος και ένα μέλος της Βουλής των Λόρδων παραπέμπονται σε δίκη για την υπόθεση των αδικαιολόγητων βουλευτικών εξόδων. (in.gr)
* Βρετανοί επιστήμονες ανακοινώνουν την ανακάλυψη στο Νιουφάουντλαντ του Καναδά των αρχαιότερων ιχνών από ζώα πάνω σε ένα βράχο ηλικίας 565 εκατ. ετών στις ακτές του Ατλαντικού. (Ελευθεροτυπία)
* Νέες εικόνες του πλανήτη - νάνου Πλούτωνα αποκαλύπτουν μεταβολές που έχουν συμβεί στην επιφάνειά του. (''National Geographic'') (Xinhua)
* Τουλάχιστον 22 άνθρωποι σκοτώνονται και πάνω από 50 τραυματίζονται σε δύο ξεχωριστές βομβιστικές επιθέσεις στο Καράτσι του Πακιστάν. (''The Hindu'')  
* Σε δύο εκρήξεις βομβών στη διάρκεια του εορτασμού του Arba'een στην Καρμπάλα, κατά την τελευταία ημέρα, σκοτώνονται 40 άνθρωποι και περισσότεροι από 140 τραυματίζονται. (Al Jazeera) (''The Guardian'') 
* Στην Γαλλική Πολυνησία ενσκήπτει ο κυκλώνας Ολί, με αποτέλεσμα τουλάχιστον έναν νεκρό. (AP)
* Μεταδίδεται ότι πέθανε την περασμένη εβδομάδα η τελευταία κάτοικος που μιλούσε την γλώσσα Άκα-Μπο στα ινδικά νησιά Ανταμάν. Η γλώσσα αυτή εκλείπει με το θάνατο της Μπόα Σίνιορ, σε ηλικία περίπου 85 ετών. (''Daily Mail'')

## 6 Φεβρουαρίου
* Φθάνει στη Βόρεια Κορέα σε μία "επίσκεψη καλής θελήσεως" ο αρχηγός του Κομμουνιστικού Κόμματος της Κίνας, Γουάνγκ Τζιαρουί, έπειτα από πρόσκληση του Κορεατικού Κόμματος των Εργατών. (''Tehran Times'') (''The Straits Times'')
* Η Ομάδα των Επτά κρατών συμφωνούν σε διάσκεψη στο Ικαλούιτ του Νούναβουτ να διαγράψουν τα χρέη της σεισμόπληκτης Αϊτής. (BBC)
* Σε ανακοίνωση της Τράπεζας της Ισπανίας αναφέρεται ότι η οικονομική ανάπτυξη της χώρας παρουσίασε πτώση της τάξης του 3,6% το 2009, το μεγαλύτερο τέτοιο ποσοστό εδώ και πολλές δεκαετίες. (Mercopress) (Reuters) (Business Spectator)
* Υπογράφεται από αυστραλιανή μεταλλευτική εταιρεία συμφωνία ύψους 70 δισ. $ με σκοπό να προμηθεύσει τους κινεζικούς σταθμούς παραγωγής ηλεκτρικής ενέργειας με άνθρακα. Πρόκειται για το μεγαλύτερο εξαγωγικό συμβόλαιο στην Αυστραλία. (''Sydney Morning Herald'')

## 7 Φεβρουαρίου
* Ο Βίκτορ Γιανουκόβιτς κερδίζει τον δεύτερο γύρο των προεδρικών εκλογών στην Ουκρανία με ποσοστό 51,36% των ψήφων και προβάδισμα επτά μονάδων έναντι της αντιπάλου του Γιούλια Τιμοσένκο, η οποία εξασφαλίζει το 44,16% των ψήφων, σύμφωνα με τα πρώτα επίσημα αποτελέσματα. (Καθημερινή)
* Οι χειρότερες χιονοθύελλες από το 1922 πλήττουν τις ανατολικές Ηνωμένες Πολιτείες. (Forbes)
* Στις κάλπες προσέρχονται οι Κοσταρικανοί ψηφοφόροι για να εκλέξουν νέο πρόεδρο και νέα βουλή. Η Λάουρα Τσιντσίγια του κυβερνώντος κόμματος των Φιλελευθέρων γίνεται η πρώτη γυναίκα που εκλέγεται, με ποσοστό 47% στο ύπατο αξίωμα της χώρας. (Latin America Herald Tribune)  (Τα Νέα)
* Η Λιβύη απαγορεύει το YouTube και άλλους ιστότοπους της αντιπολίτευσης. (''The Jerusalem Post'')
* Τουλάχιστον πέντε νεκροί και 100 τραυματίες από έκρηξη σε μονάδα παραγωγής ενέργειας, στο Μίντλταουν του Κονέκτικατ. (Το Βήμα)

## 8 Φεβρουαρίου
* Ο ηγέτης της ουκρανικής αντιπολίτευσης Βίκτορ Γιανουκόβιτς είναι ο νικητής των χθεσινών προεδρικών εκλογών, με καταμετρημένο το 98% των ψήφων. (''Kyiv Post'') (''The New York Times'') (''The Hindu'') 
* Αποχωρεί το κόμμα ΕΔΕΚ από την κυβέρνηση συνασπισμού της Κύπρου. (Ναυτεμπορική)
* Ο Παγκόσμιος Οργανισμός Υγείας επιβεβαιώνει ότι σε επιδημία χολέρας, που επεκτάθηκε στις βόρειες ακτές στην Παπούα Νέα Γουινέα έχουν χάσει τη ζωή τους σχεδόν 50 άτομα, ενώ τουλάχιστον 2.000 είναι τα κρούσματα. (''The Sydney Morning Herald'')
* Συλλαμβάνεται ο ηγέτης της αντιπολίτευσης στη Σρι Λάνκα, Σαράτ Φονσέκα. (Καθημερινή)
* Εκτοξεύεται από τη NASA το διαστημικό λεωφορείο *Ιντέιβουρ*, με αποστολή διάρκειας 13 ημερών. Μεταφέρει 6 αστροναύτες στον Διεθνή Διαστημικό Σταθμό. (Ελευθεροτυπία)

## 9 Φεβρουαρίου
* Σε 150 ανέρχεται ο αριθμός των νεκρών από τη χιονοστιβάδα που έπληξε χθες τη σήραγγα Σαλάνγκ στο Αφγανιστάν. Τουλάχιστον 400 είναι οι τραυματίες, ενώ υπάρχουν φόβοι ότι ο αριθμός των θυμάτων θα αυξηθεί. (UPI.com) (''The New York Times'') (''Toronto Sun'')
* Ο πρόσφατα επανεκλεγείς πρόεδρος της Σρι Λάνκα, Μαχίντα Ραγιαπάκσε διαλύει το κοινοβούλιο της χώρας του και προκηρύσσει βουλευτικές εκλογές. (BBC)
* Αρχίζει στις Φιλιππίνες η δίκη 197 ατόμων, ανάμεσα στα οποία και ένας πρώην σύμμαχος της προέδρου Γκλόρια Αρόγιο, για την υπόθεση της σφαγής στο Μαγκιντανάο το Νοέμβριο του 2009. (ABS-CBN News)
* Εγκρίνεται από το Ευρωπαϊκό Κοινοβούλιο στο Στρασβούργο η σύνθεση της νέας Ευρωπαϊκής Επιτροπής με ψήφους 488 έναντι 137 και 72 αποχές. (Ελευθεροτυπία)

## 10 Φεβρουαρίου
* Ο επικεφαλής του πραξικοπήματος του 2006 και σημερινός πρωθυπουργός των Φίτζι, Φρανκ Μπαϊνιμαράμα, ανακοινώνει την αποχώρησή του από την εξουσία το έτος 2014. Η κυβέρνηση διαψεύδει την ανακοίνωση. (RNZI)
* Ο αντιπρόεδρος της Νιγηρίας Γκούντλακ Τζόναθαν διορίζεται προσωρινός πρόεδρος στη χώρα στη θέση του ασθενούς Ουμάρου Γιαρ Αντούα. (NEXT) (AllAfrica.com) 
* Πανεθνική απεργία λαμβάνει χώρα στην Ελλάδα σε ένδειξη διαμαρτυρίας για τις πρόσφατες περικοπές σε μισθούς και τα άλλα οικονομικά μέτρα που αποφάσισε η κυβέρνηση, με σκοπό να αντιμετωπιστεί η δημοσιονομική κρίση. (Deutsche Welle) (Al Jazeera)
* Σε συνάντηση των υπουργών εξωτερικών της Τουρκίας, της Βοσνίας και της Σερβίας, που ολοκληρώνεται στην Άγκυρα αποφασίζεται να οριστεί από τη Βοσνία για πρώτη φορά πρέσβης στο Βελιγράδι. (Καθημερινή)
* Το Ευρωπαϊκό Κοινοβούλιο ζητά σε ψήφισμά του από την Τουρκία να επιστρέψει την Αμμόχωστο στους νόμιμους κατοίκους της και να αποσυρθούν άμεσα οι στρατιωτικές δυνάμεις από την Κύπρο. (in.gr)
* Ο πρώην δικτάτορας της Ουρουγουάης Χουάν Μαρία Μπορνταμπέρι καταδικάζεται σε κάθειρξη 30 ετών για τον ρόλο του στο πραξικόπημα της 23ης Ιουνίου 1973. (i Kypros)

## 11 Φεβρουαρίου
* Υπέρ του σχεδίου για τη διάσωση της ελληνικής οικονομίας τάσσονται οι 27 ηγέτες των χωρών της ΕΕ σε άτυπη σύνοδο κορυφής στις Βρυξέλλες. Την ανάγκη για την απαρέγκλιτη εφαρμογή του προγράμματος σταθερότητας για την εν λόγω χώρα τονίζουν η Άνγκελα Μέρκελ και ο Νικολά Σαρκοζί. (Το Βήμα)
* Συμπλοκές μεταξύ μεταρρυθμιστών και αστυνομικών δυνάμεων λαμβάνουν χώρα στο Ιράν, καθως εορτάζεται η επέτειος από την ανατροπή του Σάχη Ρεζά Παχλεβί. (Al Jazeera)
* Σε επείγουσα εγχείριση καρδιάς υποβάλλεται ο πρώην πρόεδρος των ΗΠΑ, Μπιλ Κλίντον. (New York Times) 
* Η Υεμένη ανακοινώνει κατάπαυση του πυρός στον πόλεμο με τους αντάρτες Χούθι. (BBC)
* Μεγάλη έκρηξη του ηφαιστείου Σουφριέρ Χιλς στο Μοντσερράτ εκτινάσσει στάχτη στα 50.000 πόδια. (Montserrat Volcano Obeservatory) 

## 12 Φεβρουαρίου
* Χιλιάδες ανθρώπων εγκαταλείπουν την σομαλική πρωτεύουσα Μογκαντίσου, έπειτα από διήμερο συγκρούσεων με απολογισμό 24 νεκρούς και 40 τραυματίες. (CBC)
* Σε ένα νέο επεισόδιο με πυροβολισμούς στις ΗΠΑ, τρία άτομα σκοτώνονται από πυρά καθηγήτριας σε πανεπιστήμιο στο Χάντσβιλ της Αλαμπάμα. (CNN)
* Αρχίζει η προεκλογική εκστρατεία για τις προσεχείς βουλευτικές εκλογές στο Ιράκ. (Xinhua) 
* Η κυβέρνηση της Υεμένης και οι αντάρτες Χούθι στα βόρεια της χώρας κηρύσσουν κατάπαυση του πυρός.(Al Jazeera)

## 13 Φεβρουαρίου
* Στη Νιγηρία βρίσκουν το θάνατο 40 άνθρωποι και άλλοι 30 και πλέον τραυματίζονται από ηλεκτροπληξία σε διπλό λεωφορείο στο Πορτ Χάρκορτ. (THISDAY) (The Punch) (Press TV) 
* Σε ύποπτη τρομοκρατική επίθεση στην πόλη Πούνε της Ινδίας, σκοτώνονται 9 άνθρωποι και περισσότεροι από 45 τραυματίζονται. (''The Times of India'') 
* Η Μιανμάρ απελευθερώνει τον 82χρονο αντιπρόεδρο του Εθνικού Συνδέσμου για τη Δημοκρατία (NLD), Τιν Όο, έπειτα από μία δεκαετία στη φυλακή ή σε κατ' οίκον περιορισμό. (BBC)
* Διαλύεται η κυβέρνηση στην Ακτή Ελεφαντοστού, με τον πρόεδρο Λοράν Γκμπαγκμπό να δηλώνει στην τηλεόραση ότι η ειρηνευτική διαδικασία έχει καταρρεύσει. (''The Sydney Morning Herald'')
* Η Κίνα γιορτάζει τη Χρονιά της Τίγρης (κινέζικο νέο έτος), με τη συμμετοχή εκατομμυρίων ανθρώπων στις εκδηλώσεις, οι οποίες αναμένεται να διαρκέσουν για μία εβδομάδα. (''The Daily Telegraph'')
* Για πρώτη φορά αντιρατσιστές εμποδίζουν την καθιερωμένη πορεία των Νεοναζί στη Δρέσδη, για την επέτειο της συμπλήρωσης 65 ετών από τότε που βομβαρδίστηκε η πόλη. (Al Jazeera) (CBC) (''The Washington Post'') 
* Οι δυνάμεις του NATO που βρίσκονται στο Αφγανιστάν εξαπολύουν την επιχείρηση Μοσταράκ εναντίον των Ταλιμπάν στην Χελμάντ. (''The New York Times'')

## 14 Φεβρουαρίου
* Το NATO παραδέχεται ότι σε επίθεση με δύο ρουκέτες που πυροδοτήθηκαν κατά λάθος σκοτώθηκαν 12 πολίτες σε σπίιτ στο Μαρτζάντ της Χελμάντ. Τη διεξαγωγή έρευνας διατάσσει ο πρόεδρος Χαμίντ Καρζάι (news.com.au)  
* Στην Κένυα ο πρόεδρος Μουάι Κιμπάκι αναιρεί τις αποφάσεις να τεθούν σε διαθεσιμότητα για απάτη οι υπουργοί παιδείας και γεωργίας, που είχε λάβει ο πρωθυπουργός Ράιλα Οντίνγκα. (BBC) 
* Ο Βίκτορ Γιανουκόβιτς ανακηρύσσεται επίσημα νικητής των προεδρικών εκλογών στην Ουκρανία. (RIA) (Radio Free Europe/Radio Liberty)

## 15 Φεβρουαρίου
* Αποτυγχάνει απόπειρα δολοφονίας του Σομαλού υπουργού προεδρίας επί αμυντικών θεμάτων, Γοπυσούφ Μοχάμεντ Σιάντ σε βομβιστική επίθεση αυτοκτονίας στο Μογκαντίσου. (BBC)
* Σε σύγκρουση τρένων στη Χάλλε του Βελγίου σκοτώνονται 20 άνθρωποι. (Flanders News) (WSJ)
* Σε μία χωρίς προηγούμενο κίνηση, ο Πάπας Βενέδικτος ΙΣΤ΄ ξεκινά διήμερη συνάντηση με 24 Ιρλανδούς επισκόπους της Ρωμαιοκαθολικής Εκκλησίας, για να συζητήσουν το θέμα της κακοποίησης παιδιών από εκπροσώπους της εκκλησίας. (Al Jazeera) 
* Στην Αυστραλία καταδικάζονται πέντε άτομα σε ποινές κάθειρξης ως και 28 χρόνια, έχοντας κριθεί ένοχοι γιατί σχεδίαζαν τρομοκρατικές επιθέσεις στο Σίδνεϊ σε ένδειξη διαμαρτυρίας για τη συμμετοχή της χώρας στον Πόλεμο του Ιράκ και του Αφγανιστάν. (ninemsn)
* Το αντιπολιτευόμενο Ενωτικό Κίνημα της Ανγκουίλλας (AUM) του Χιούμπερτ Χιουζ κερδίζει τις βουλευτικές εκλογές στην Ανγκουίλλα. (Dominica News)

## 16 Φεβρουαρίου
* Ανακοινώνεται η σύλληψη του ανώτατου διοικητή των Ταλιμπάν, Μουλά Αμπντούλ Γκανί Μπαραντάρ στο Πακιστάν. (Τα Νέα)
* Αποκαλύπτεται από την εφημερίδα *Λε Παριζιέν* ότι Γάλλοι στρατιώτες εκτέθηκαν εσκεμμένα στις πυρηνικές δοκιμές που πραγματοποίησε η χώρα τους τη δεκαετία του '60 στην Αλγερία, με σκοπό να μελετηθούν οι επιπτώσεις που έχουν τα πυρηνικά όπλα στον ανθρώπινο οργανισμό. Τα στοιχεία της εφημερίδας προέρχονται από απόρρητη έκθεση του 1998. (Καθημερινή)
* Επιστήμονες στις ΗΠΑ δημιούργησαν σε εργαστήριο την μεγαλύτερη θερμοκρασία στο Σύμπαν (4 τρισεκατομμύρια βαθμούς Κελσίου) μετά την Μεγάλη Έκρηξη. (Εξπρές)
* Αποκαλύφθηκε από ερευνητές η αιτία θανάτου του φαραώ Τουταγχαμών. Σύμφωνα με τα αποτελέσματα των ερευνών, ο φαραώ απεβίωσε από συνδυασμό ελονοσίας και μιας ασθένειας των οστών.(ΕΡΤ)
* Η εκκεντρική Lady Gaga θριαμβεύει αποσπώντας τρία βραβεία στην απονομή των βρετανικών μουσικών βραβείων, αντίστοιχων με τα αμερικανικά Γκράμι. (Το Βήμα)

## 17 Φεβρουαρίου
* Το Ανώτατο Συνταγματικό Δικαστήριο της Τσεχίας αποφασίζει την άμεση διάλυση του εξωκοινοβουλευτικού ακροδεξιού Εργατικού Κόμματος, έπειτα από αίτημα της κυβέρνησης του Γιαν Φίσερ. (Καθημερινή)
* Δικαστήριο της Ουκρανίας αναστέλλει την επίσημη ανακοίνωση του αποτελέσματος των προεδρικών εκλογών που επικυρώνει τη νίκη του Βίκτορ Γιανουκόβιτς έως ότου εκδικαστεί η προσφυγή που κατέθεσε η Γιούλια Τιμοσένκο καταγγέλλοντας νοθεία.(in.gr)
* Ο Γάλλος Πρόεδρος Νικολά Σαρκοζί, κατά τη διάρκεια επίσημης επίσκεψης στην Αϊτή, αποφασίζει την παραγραφή του χρέους σεισμόπληκτης χώρας, ύψους 56 εκατ. ευρώ.(Ελευθεροτυπία)
* Ο Κυβερνήτης του Γκουάμ Φελίξ Καμάτσο εκδίδει διάταγμα με το οποίο μετονομάζεται το Γκουάμ σε **Γκουαχάν** (Guahan) και ζητά την ένωση με τις Νήσους Βόρειες Μαριάνες. (''Pacific Daily News'') (''Saipan Tribune'')

## 18 Φεβρουαρίου
* Ο πρόεδρος του Νίγηρα και τα μέλη του υπουργικού συμβουλίου κρατούνται όμηροι από στρατιώτες, καθώς εκδηλώθηκε επιτυχημένο πραξικόπημα, όπως μεταδίδεται από τη Νιαμέι. Πυροβολισμοί σημειώθηκαν στο προεδρικό μέγαρο, από όπου έβγαινε καπνός. (Πρώτο Θέμα) (''Business Day'')
* Την παραίτησή του, σε ισχύ από την 1η Ιουλίου 2010, ανακοινώνει ο επικεφαλής των Ηνωμένων Εθνών για το κλίμα, Ίβο ντε Μπόερ, ο οποίος παραδέχεται την αποτυχία των διαπραγματεύσεων για το κλίμα. (CBC)
* Πολίτης, ο οποίος φέρεται να είχε διαφορές με την εφορία, συντρίβει εσκεμμένα μικρό αεροπλάνο σε κτήριο του Όστιν, στο Τέξας.(FOX News)
* Παρά της αντιδράσεις της Κίνας, ο πρόεδρος των ΗΠΑ, Μπαράκ Ομπάμα, συναντάται με τον θρησκευτικό ηγέτη του Θιβέτ, Δαλάι Λάμα. (''Times of India'')
* Η ανθρωπιστική οργάνωση Γιατροί Χωρίς Σύνορα κατηγορεί το Μπανγκλαντές ότι εξαπέλυσε διωγμό εναντίον των Μουσουλμάνων προσφύγων της εθνοτικής ομάδας Ροχίνγκια από τη Μιανμάρ.(Médecins Sans Frontières) (Al Jazeera)

## 19 Φεβρουαρίου
* Στον Νίγηρα, το Ανώτατο Συμβούλιο για την Αποκατάσταση της Δημοκρατίας που κατέλαβε την εξουσία έπειτα από το χθεσινό πραξικόπημα, αίρει την απαγόρευση κυκλοφορίας και ανοίγει ξανά τα σύνορα της χώρας. (African Press Agency) 
** Η Αφρικανική Ένωση αποπέμπει τον Νίγηρα από τους κόλπους της, καταδικάζοντας το πραξικόπημα. (Ναυτεμπορική)
* Υπέρ ενός ανεξάρτητου παλαιστινιακού κράτους τάσσεται ο υπουργός εξωτερικών της Γαλλίας, Μπερνάρ Κουσνέρ. (Η Ροδιακή)
* Από πυρά των δυνάμεων ασφαλείας σε διαδήλωση σκοτώνονται αντικυβερνητικοί διαδηλωτές στην πόλη Γκανόα της Ακτής Ελεφαντοστού. (Reuters South Africa)  (''The Washington Post'')
* Από κατάρρευση μιναρέ στο Μαρόκο στην πόλη Μεκνές, ανατολικά του Ραμπάτ, σκοτώνονται 41 και τραυματίζονται 75 άνθρωποι. (CNN) 
* Το στοιχείο με ατομικό αριθμό 112 λαμβάνει επίσημα την ονομασία *[[κοπερνίκιο]]* και το σύμβολο *Cn* την 537η επέτειο των γενεθλίων του Κοπέρνικου. (RiaNovosti) (''Der Spiegel'')
* Η Μαίρη Μακίλοκ γίνεται η πρώτη αγία της Αυστραλίας, έπειτα από την επίσημη έγκριση του Βατικανού. (The Australian)

## 20 Φεβρουαρίου
* Καταρρέει η κυβέρνηση συνασπισμού της Ολλανδίας, έπειτα από διαφωνία των δύο μεγάλων κομμάτων για την επέκταση της αποστολής στρατού στο Αφγανιστάν και μετά το 2010. (Al Jazeera)
* Σε συμφωνία για τον τερματισμό των εχθροπραξιών στο Νταρφούρ του Σουδάν καταλήγουν η κυβέρνηση και η κύρια αντάρτικη οργάνωση "Κίνημα για τη Δικαιοσύνη και την Ισότητα" (JEM).(ΕΡΤ)
* Σε διάσκεψη Αφρικανών ηγετών στην Μπαμακό του Μαλί, ο Τζιμπρίλα Χιμά, μέλος της χούντας που κατέλαβε την εξουσία στον Νίγηρα, υπόσχεται τη διεξαγωγή εκλογών, μόλις η κατάσταση σταθεροποιηθεί. (Xinhua)
* Τουλάχιστον 32 άνθρωποι βρίσκουν το θάνατο και 68 νοσηλεύονται έπειτα από πλημμύρες και κατολισθήσεις στο νησί Μαδέιρα στην Πορτογαλία. (in.gr)
* Στην ταινία *Μέλι* του Τούρκου σκηνοθέτη Σεμίχ Καπλάνογλου απονέμεται η Χρυσή Άρκτος στο Κινηματογραφικό Φεστιβάλ Βερολίνου. Στον Ρομάν Πολάνσκι απονέμεται η Αργυρή Άρκτος καλύτερης σκηνοθεσίας για την ταινία *Ο Συγγραφέας-Φάντασμα*. (Καθημερινή)

## 21 Φεβρουαρίου
* Ο πρωθυπουργός της Ολλανδίας, Γιαν Πέτερ Μπαλκενέντε δηλώνει ότι η χώρα του θα αρχίσει να αποσύρει τα στρατεύματά της από το Αφγανιστάν από τον ερχόμενο Αύγουστο και η αποχώρηση θα έχει ολοκληρωθεί ως το τέλος του έτους. (CBC) 
* Προσγειώνεται με ασφάλεια στη Φλόριντα το διαστημικό λεωφορείο *Εντίβουρ*, έχοντας ολοκληρώσει την αποστολή του στον Διεθνή Διαστημικό Σταθμό, διάρκειας δύο εβδομάδων. (Ελευθεροτυπία)
* Οι αντάρτες Ταλιμπάν στο Αφγανιστάν απορρίπτουν την νέα έκκληση του προέδρου Χαμίντ Καρζάι για ειρήνη. (Καθημερινή)

## 22 Φεβρουαρίου
* Στην Τουρκία συλλαμβάνονται 49 αξιωματικοί για πιθανή εμπλοκή τους σε συνωμοσία για την ανατροπή της τουρκικής κυβέρνησης. (in.gr) 
* Από πυρά των δυνάμεων ασφαλείας της Ακτής Ελεφαντοστού εναντίον διαδηλωτών στην πόλη Νταλόα, σκοτώνονται δύο άτομα και περισσότερα από 15 τραυματίζονται.(Sportime)

## 23 Φεβρουαρίου
* Σε συνάντηση τους στο Κανκούν του Μεξικού, οι ηγέτες των κρατών της Λατινικής Αμερικής και της Καραϊβικής συμφωνούν στη δημιουργία ενός νέου περιφερειακού μπλοκ, στο οποίο δεν θα μετέχουν οι Ηνωμένες Πολιτείες και ο Καναδάς.(Εξπρές)
* Ο πρόεδρος του Σουδάν Ομάρ αλ-Μπασίρ και η κυριότερη οργάνωση ανταρτών στο Νταρφούρ (Κίνημα για τη Δικαιοσύνη και την Ισότητα), υπογράφουν συμφωνία για κατάπαυση του πυρός. (CNN)  (Xinhua) 
* Η Μαυριτανία ανακαλεί τον πρεσβευτή της από το Μαλί, μετά την απελευθέρωση από το τελευταίο 4 μελών της οργάνωσης Αλ Κάιντα του Ισλαμικού Μαγκρέμπ. (Reuters South Africa) 
* Για πρώτη φορά στην ιστορία της Δανίας γυναίκα αναλαμβάνει υπουργός εξωτερικών, σε ανασχηματισμό της κυβέρνησης. (''Copenhagen Post'')

## 24 Φεβρουαρίου
* Ο πρόεδρος της Toyota Άκιο Τογιόντα ζητά συγνώμη στο αμερικανικό Κογκρέσο για τα προβλήματα ασφαλείας σε οχήματα της εταιρείας του που είχαν αποτέλεσμα θανάτους και την ανάκληση πολλών αυτοκινήτων σε όλο τον κόσμο. (Channel News Asia)  (''New York Times'')
* Ανακοινώνεται η σύνθεση της νέας κυβέρνησης στην Ακτή Ελεφαντοστού από τον Γκιγιόμ Σορό, έπειτα από διήμερες διαβουλεύσεις, με την αντιπολίτευση να απαιτεί την επιστροφή της εκλογικής επιτροπής. (''Post Zambia'') (Al Jazeera)
* Ανακοινώνεται η ανακάλυψη του γένους των σαυρόποδων *[[Abydosaurus]]*. (''ScienceDaily'') (''Irish Times'')

## 25 Φεβρουαρίου
* Η Αυστραλία ανακαλεί τον Ισραηλινό πρεσβευτή να εξηγήσει γιατί τρεις νέοι ύποπτοι για την εκτέλεση του Μαχμούντ αλ-Μαχμπούχ, αξιωματούχου της Χαμάς στο Ντουμπάι, χρησιμοποιούσαν αυστραλιανά διαβατήρια. (BBC)
* Ορκίζεται και αναλαμβάνει καθήκοντα ο νέος πρόεδρος της Ουκρανίας, Βίκτορ Γιανουκόβιτς. (''Kyiv Post'') (Al Jazeera) 
* Στην Αλβανία επιστρέφει στο κοινοβούλιο το Σοσιαλιστικό Κόμμα έπειτα από αποχή έξι μηνών, ζητώντας να διενεργηθεί έρευνα για τις βουλευτικές εκλογές της 28ης Ιουνίου του 2009. (Εξπρές)
* Τουλάχιστον 16 άνθρωποι σκοτώνονται σε πανικό σε τζαμί στο Τιμπουκτού του Μαλί. (Reuters South Africa) 

## 26 Φεβρουαρίου
* Το Ανώτατο Δικαστήριο της Μιανμάρ απορρίπτει την έφεση από την υπό κράτηση ηγέτιδα του Εθνικού Συνδέσμου για τη Δημοκρατία, Αούνγκ Σαν Σούου Κίι, εναντίον της παράτασης του περιορισμού της κατ' οίκον για 18 μήνες. (''Times of India'') (CBC) (MSN Philippines)
* Το επίσημο πρακτορείο ειδήσεων της Βόρειας Κορέας (KCNA) ανακοινώνει ότι συνελήφθησαν 4 Νοτιοκορεάτες επειδή εισήλθαν στη χώρα διασχίζοντας τα σύνορα. (Yonhap) (KCNA) (Al Jazeera)
* Ο πρόεδρος της Λιβύης, Μοαμάρ Καντάφι κηρύσσει ιερό πόλεμο εναντίον της Ελβετίας, εξαιτίας της πρόσφατης απαγόρευσης των μιναρέδων. (''The Washington Post'')
## 27 Φεβρουαρίου
** Ισχυρότατος σεισμός μεγέθους 8,8 βαθμών της κλίμακας Ρίχτερ πλήττει τη Χιλή, με το επίκεντρο κοντά στην πόλη Κονσεπσιόν. Εκδίδεται προειδοποίηση για τσουνάμι στον Ειρηνικό, στο Περού και στη Χιλή. (Pacific Tsunami Warning Center)
* Ο αριθμός των νεκρών φθάνει τους 708. (BBC News)
** Η πρόεδρος Μιτσέλ Μπατσελέτ κηρύσσει πολλές περιοχές ως "ζώνες καταστροφής". (''The Los Angeles Times'') (''China Daily'') 
** Πρόκειται για την μεγαλύτερη προειδοποίηση για τσουνάμι στην ιστορία. (''The Daily Telegraph'')
* Τη Σαουδική Αραβία επισκέπτεται ο πρωθυπουργός της Ινδίας, Μανμοχάν Σινγκ, και γίνεται ο πρώτος πρωθυπουργός που επισκέπτεται τη χώρα από την εποχή της Ίντιρα Γκάντι, το 1982. (''The Times of India'') 
* Απορρίπτεται από το Συνταγματικό Δικαστήριο της Κολομβίας η πρόταση για διεξαγωγή δημοψηφίσματος με σκοπό την διεκδίκηση και τρίτης συνεχούς θητείας για τον πρόεδρο Άλβαρο Ουρίμπε. (Reuters) (Colombia Reports) 
* Κατά των συνταγματικών αλλαγών για εκλογή προέδρου από τον λαό και όχι από το Κοινοβούλιο τάσσονται οι ψηφοφόροι σε δημοψήφισμα στο Ναουρού. (Radio New Zealand International)

## 28 Φεβρουαρίου
* Διεξάγονται βουλευτικές εκλογές στο Τατζικιστάν, στις οποίες αναμένεται η νίκη για το κυβερνών κόμμα του προέδρου Ιμομάλι Ραχμόν. (Al Jazeera)
* Η καταιγίδα ''Xynthia'' (Ξίνθια) ενσκήπτει στην Δυτική Ευρώπη, με αποτέλεσμα το θάνατο τουλάχιστον 50 ανθρώπων και να αφεθούν 1 εκατ. σπίτια χωρίς ηλεκτρικό ρεύμα. (''The Sydney Morning Herald'')
* Συλλαμβάνονται σε έφοδο Γάλλων και Ισπανών αστυνομικών στο Καάν τρεις εξτρεμιστές της αυτονομιστικής οργάνωσης ETA, ανάμεσα στους οποίους και ο εκ των ηγετών, Ιμπόν Γκογκεασκοετσέα (Gogeascoechea), ο οποίος παρέμενε ασύλληπτος από το 1997. (''The Daily Telegraph'')
* Ανακοινώνεται από τις αιγυπτιακές αρχές η ανακάλυψη σε ναό στο Λούξορ της κεφαλής από γρανίτη του Αμενχοτέπ Γ', πάππου του φαραώ Τουταγχαμών. (France24) (''Herald Sun'')

Γεγονοτα 02